**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Az aranybullák kora**

**1).** III. Bélát két fia követte a trónon.   
Közülük a kisebbik, **II. András király hosszú uralkodása alatt sokfelé hadakozott.  
Keresztes hadjáratot is indított**, de ezt inkább a Szentföld beutazásának tekinthetjük, mert jelentős katonai akcióra nem került sor.  
**Híveinek** **nagy számban osztogatta a királyi birtokokat.**  
**A birtokok eladományozásával** a király nehézhelyzetbe került.   
**Elveszett** ugyanis számára **az a bevétel, ami a birtokokból származott.**   
**Ezért András állandó pénzzavarral küzdött.**

**2). A birtokadományozások miatt elégedetlen főurak Andrást 1222-ben egy aranypecsétes oklevél kiadására kényszerítették.  
Ez volt az ún. Aranybulla.**

**3). Az Aranybullában a főurak mellett egy másik csoport is megfogalmazta követeléseit.   
Ők a** ,,király szolgái", **a szerviensek, akiket később középnemeseknek neveztek.  
Az Aranybulla kimondta számukra a szabadságot, a királyi adó alóli mentességet** é**s a szabad végrendelkezés jogát.**

**IV. Béla uralma a tatárjárás előtt**

**4). Apjához hasonlóan IV. Béla is hosszú életű uralkodónk volt.   
Szelleme, tevékenysége különbözött a könnyelmű Andrásétól.  
Uralkodása elején a megrendült királyi hatalom helyreállítására törekedett.**Igyekezett növelni a királyi birtokokból származó bevételeket.  
Ezért **az apja által adományozott földek egy részét visszavette,** ezért  
népszerűtlenné tették az uralkodót.

**Hírek kelet felől**

**5). Értesülések voltak arról, hogy valahol létezik a magyaroknak egy olyan csoportja, amely a vándorlások során leszakadt,** és még mindig pogányságban él.   
**Az ő felkutatásukra indult el Julianus barát 1235-ben társaival.  
Julianus azt is hírül hozta, hogy a** magyarokkal szomszédos **tatárok a német területek megtámadására készülnek.**

**Kik azok a tatárok?**

**5). A tatárokat más néven mongoloknak nevezzük.**Ennek a nomád népnek a hazája Ázsiában volt, innen terjeszkedtek nyugat felé, illetve Kína irányába  
A 13. század elején uralkodójuk, **Dzsingisz kán** már **hatalmas méretű világbirodalom ura volt.** Az egyik utóda, a tehetséges **Batu kán** lett az Európa felé indított hadjárat vezetője.

**Fogalmak – Évszámok**

**II. András (Endre) - Magyarország uralkodója volt 1205 - 1235 között;   
 Uralkodása a magyar történelem egyik legnevezetesebb   
 időszaka.**

**Aranybulla – királyi oklevél, melyen arany pecsét van.**

**1222 – az Aranybulla kiadásának az éve.**

**szerviensek – a „király szolgái”;  
 a középnemességet nevezték így.**

**IV. Béla - Magyarország uralkodója volt 1235 - 1270 között;  
 II. András és Gertrúd gyermeke, Szent Erzsébet testvére.**

**Julianus barát - magyar Domonkos-rendi szerzetes volt, aki néhány   
 szerzetestársával két utazást tett 1235 – 1238 között,   
 hogy megkeresse a magyarok őshazáját keleten.**

**Dzsingisz kán - *(kb. 1162 – 1227)*mongol nagykán és katonai vezető,   
 aki egyesítette a mongol törzseket és megalapította   
 a Mongol Birodalmat.**

**Batu kán – mongol hadvezér, aki a hazánkra támadó hadsereg vezére.**